

**Қазақстан Республикасының Үкіметі мен Қырғыз Республикасының Үкіметі арасындағы Нарын-Сырдария су қоймалары сарқырамасының су-энергетика ресурстарын 2001 жылы пайдалану жөніндегі келісімді іске асыру шаралары туралы**

Қазақстан Республикасы Үкіметінің қаулысы 2001 жылғы 26 мамыр N 722

      Қазақстан Республикасының Үкіметі мен Қырғыз Республикасының Үкіметі арасындағы "Нарын-Сырдария су қоймалары сарқырамасының су-энергетика ресурстарын 2001 жылы пайдалану жөніндегі" 2001 жылғы 19 сәуірдегі келісімді (бұдан әрі - Келісім) іске асыру және 2001 жылы Оңтүстік Қазақстан мен Қызылорда облыстарының суармалы жерлерін суғаратын сумен қамтамасыз ету мақсатында Қазақстан Республикасының Үкіметі қаулы етеді:

      1. Қазақстан Республикасы Энергетика және минералдық ресурстар министрлігінің Қызылорда және Оңтүстік Қазақстан облыстарының әкімияттарымен, тиісті ұйымдармен келісілген 2001 жылғы 1 маусымнан 31 тамызға дейінгі кезеңде қосымшаға сәйкес Қырғыз Республикасынан алынатын электр энергиясының және оның есесіне берілетін көмір мен мазуттың көлемдері туралы ұсынысы қабылдансын.

      2. Келісімді орындау жөніндегі операторлар болып Қазақстан тарапынан:

      1) оңтүстік аймақтың суармалы жерлерін суғару үшін су беру бойынша - Қазақстан Республикасы Табиғи ресурстар және қоршаған ортаны қорғау министрлігінің Су ресурстары жөніндегі комитеті;

      2) Қырғыз Республикасынан жеткізілетін электр энергиясын беру бойынша - "KEGOC" электр тораптарын басқару жөніндегі қазақстандық компания" ашық акционерлік қоғамы (бұдан әрі - "KEGOC" ААҚ);

      3) Бішкек қаласының жылу электр орталығына отындық мазутты жеткізу бойынша - Оңтүстік Қазақстан облысының әкімияты.

      3. Қазақстан Республикасының Табиғи монополияларды реттеу, бәсекелестікті қорғау және шағын бизнесті қолдау жөніндегі агенттігі Қырғыз Республикасынан 2001 жылы өсімдіктердің көктейтін кезеңінде алынатын электр энергиясы үшін өтемақы ретінде берілетін көмір мен мазутты теміржол көлігімен тасуға қолданылып жүрген тарифтің 50% көлемінде жеңілдік белгілесін.

      4. "Қазақстан темір жолы" республикалық мемлекеттік кәсіпорны (бұдан әрі - "Қазақстан темір жолы" РМК) көмір мен мазуттың жеткізілуі үшін жылжымалы составтың үздіксіз беріліп отырылуын қамтамасыз етсін.

      5.

      Ескерту. 5-тармақ алып тасталды - ҚР Үкіметінің 2002.01.15. N 52

               қаулысымен. P020052\_

      6. Оңтүстік Қазақстан мен Қызылорда облыстарының әкімдері 2001 жылғы 15 мамырға дейін Қазақстан Республикасы Табиғи ресурстар және қоршаған ортаны қорғау министрлігінің Су ресурстары жөніндегі комитетіне өсімдіктердің көктейтін кезеңі үшін суды үнемдеу, ауыл шаруашылығы дақылдары егісінің құрылымдары мен көлемдерін оңтайландыру жөнінде бекітілген іс-шараларын берсін.

      7. Қазақстан Республикасының Энергетика және минералдық ресурстар министрлігі бұл ретте Қырғыз Республикасынан Қазақстан Республикасына 2001 жылы өсімдіктердің көктейтін кезеңінде берілетін барлық электр энергиясы көрсетілген үкіметаралық Келісімнің шеңберінде жүзеге асырылады деп белгілей отырып, Қырғыз Республикасынан электр энергиясын алу жөніндегі жұмысты ұйымдастырсын.

      8. Қазақстан Республикасының Табиғи ресурстар және қоршаған ортаны қорғау министрлігінің Су ресурстары жөніндегі комитеті өсімдіктердің көктеу кезеңінде судың ұтымды пайдаланылуына бақылау орнатсын.

      9. "Қазақстан темір жолы" және "Кентауликвидрудник" республикалық мемлекеттік кәсіпорындарына, "Шымкентэнерго" және "Тұранэнерго" мемлекеттік коммуналдық кәсіпорындарына, "Қазатомпром" ұлттық атом компаниясы", "Қазтрансойл" мұнай тасымалдау жөніндегі ұлттық компаниясы" және "Жамбыл электр тораптары" жабық акционерлік қоғамдарына, "КЕGОС", "Қызылорда аймақтық электр тораптық компаниясы" және "Талдықорған акционерлік көліктік электр тораптық компаниясы" ашық акционерлік қоғамдарына, "Байқоңырэнерго" мемлекеттік өндірістік энергетикалық бірлестігіне, "ҚазФосфат" жауапкершілігі шектеулі серіктестігіне Қырғыз Республикасынан алынған электр энергиясының көлемі және оның есесіне берілетін көмір мен мазуттың жеткізілімі туралы ақпаратты апта сайын Қазақстан Республикасының Үкіметіне беріп отыру ұсынылсын.

      10. Осы қаулының орындалуын бақылау Қазақстан Республикасы Премьер-Министрінің орынбасары - Энергетика және минералдық ресурстар министрі В.С.Школьникке жүктелсін.

      11. Осы қаулы қол қойылған күнінен бастап күшіне енеді.

     Қазақстан Республикасының

       Премьер-Министрі

                                      Қазақстан Республикасы

                                      Үкіметінің 2001 жылғы

                                      26 мамырдағы

                                      N 722 қаулысына қосымша

     ЕСКЕРТУ. Қосымша өзгерді - ҚР Үкіметінің 2001.07.18. N 975

              қаулысымен.

P010975\_

        Электр энергиясының, көмір мен мазуттың өзара жеткізілу кестесі

 --------------------------------------------------------------------------

-

             Тұтынушы            ! Орташа !   Электр  !Есесiне ! Есесiне

                                 !сағаттық! энергиясы,! көмiр  !  мазут

                                 ! қуаты, !  мың кВт  !жеткiзу,! жеткiзу,

                                 !  МВт   !           ! тонна  !  тонна

---------------------------------------------------------------------------

                             Оңтүстiк Қазақстан облысы

"Шымкентэнерго" және                 70       154560       -      20 000

"Тұранэнерго" мемлекеттiк

коммуналдық кәсiпорындары

"Кентауликвидрудник"                 13       28704       17940     -

республикалық мемлекеттiк

кәсiпорны

"Қазатомпром" ұлттық атом            7        15456        9660     -

компаниясы" жабық

акционерлiк қоғамының

орталық кен басқармасы

"ҚазТрансОйл" мұнай тасымалдау       2         4416        2760     -

жөнiндегi ұлттық компаниясы"

жабық акционерлiк қоғамы Шығыс

филиалының Шымкент мұнай

құбыры басқармасы

                               Қызылорда облысы

"Қызылорда аймақтық электр           24       52992       33120    -

тораптық компаниясы" ашық

акционерлiк қоғамы

"Байқоңырэнерго"                     24       52992       33120    -

мемлекеттiк өндiрiстiк

энергетикалық бiрлестiгi

"Қазатомпром" ұлттық атом            5        11040        6900    -

компаниясы жабық акционерлiк

қоғамының N 6 кен басқармасы

                              Алматы облысы

"Талдықорған акционерлiк            14        30912       19320    -

көлiктiк электр тораптық

компаниясы" ашық акционерлiк

қоғамы

"КЕGОС" ашық акционерлiк            17        37536       23460    -

қоғамы

                              Жамбыл облысы

"Қазфосфат" жауапкершiлiгi          124      273792      171120    -

шектеулi серiктестiгi

"Жамбыл электр тораптары"           53       117024       73140    -

жабық акционерлiк қоғамы

                              Басқа тұтынушылар

"Қазақстан темiр жолы"              61       134688       84180    -

республикалық мемлекеттiк

кәсiпорны

---------------------------------------------------------------------------

     Мамандар:

     Багарова Ж.А.

     Қасымбеков Б.А.

 © 2012. Қазақстан Республикасы Әділет министрлігінің «Қазақстан Республикасының Заңнама және құқықтық ақпарат институты» ШЖҚ РМК